# Daniel Alsina i Leal

Daniel Alsina i Leal (Barcelona, 10 de maig de 1988) és un jugador d'escacs català, que té el títol de Gran Mestre des de 2010, a 22 anys, essent en aquell moment el català més jove en assolir el títol, un rècord que tenia anteriorment David Garcia Ilundain.
A la llista d'Elo de la FIDE del març de 2023, hi tenia un Elo de 2522 punts, cosa que en feia el jugador número 17 (en actiu) de l'Estat espanyol. El seu màxim Elo va ser de 2553 punts, a la llista de gener de 2014 (posició 433 al rànquing mundial).

## Resultats destacats en competició

Els anys 2003 i 2004 fou campió de Catalunya sub-16 a Salou. El 2005, també a Salou, fou subcampió juvenil de Catalunya amb 6 punts de 8, empatat amb Lluís Oms Fuentes (el campió fou Robert Alomà). El 2006 es proclamà Campió d'Espanya sub-18, a Baños de Montemayor.
Alsina, format a la Unió Gracienca d'Escacs, obtingué el títol de Mestre Internacional el 2008, i el de Gran Mestre el 2010, després d'haver assolit les necessàries normes entre 2007 i 2009 en torneigs entre Espanya i Portugal. La tercera i definitiva norma la va obtenir en guanyar, de manera del tot inesperada, la 14a edició del "Magistral Ciutat de Barcelona" (2009), un fort torneig en què ell era l'únic MI del quadre. En l'edició de 2010 del mateix torneig, hi fou 6è (el campió va ser en Lázaro Bruzón). Fou 11è a l'Obert de Sant Sebastià de 2009.
El 2009 empatà fou tercer, rere Murtas Kajgalíev i Serhí Fedortxuk al Campionat d'Ile-de-France, a París. El 2012 fou setè al fort Torneig Internacional Forni di Sopra, a Forni di Sopra (el campió fou Iván Salgado). El 2013 fou segon a l'obert de Badalona. El desembre de 2013 fou campió del Magistral d'Elgoibar amb 6½ punts de 9, mig punt més que Cristhian Cruz. El juny de 2015 fou tercer al Memorial Josep Lorente (el campió fou Jorge A. González Rodríguez). El desembre de 2018 va guanyar el Torneig de Nadal del Club d'Escacs Barberà, per davant de Xavier Vila.
El setembre de 2020 fou setè al Campionat d'Espanya, a Linares (el campió fou David Antón).
L'agost de 2022 guanyà la XXXI edició de l'Obert Internacional d'Escacs de La Pobla de Lillet, per davant del GM Víktor Moskalenko.

### Participació en Olimpíades d'escacs

Alsina ha participat, representant Espanya, una vegada les Olimpíades d'escacs l'any 2010, amb un resultat de (+4 =1 –1), per un 71,4% de la puntuació.

## Notes i referències

* ↑ «Nota biogràfica». Federació Catalana d'Escacs. [Consulta: 25 juny 2019].
* 1 2 «Nota biogràfica de Daniel Alsina i Leal» (en anglès). Chessgames.com. [Consulta: 10 setembre 2011].
* ↑ «Tríptic Memorial Ilundain». Federació Catalana d'Escacs, 2014 [Consulta: 26 juny 2019].
* ↑ «"Rànquing d'escaquistes per federació: Espanya"» (en anglès). lloc web de la FIDE. [Consulta: 15 març 2023].
* ↑ «Evolució Elo de Daniel Alsina i Leal» (en anglès). FIDE consulta= 26 d'octubre de 2020.
* ↑ Butlletí d'escacs, 114, 5-2003, pàg. 34-37 [Consulta: 10 juliol 2015].
* ↑ Butlletí d'escacs, 119, 6-2004, pàg. 19-21 [Consulta: 10 juliol 2015].
* ↑ Butlletí d'escacs, 123, 5-2005, pàg. 34-36 [Consulta: 10 juliol 2015].
* ↑ «Historial de campionats d'Espanya sub-18». Federació Espanyola d'Escacs. [Consulta: 3 gener 2022].
* 1 2 «Daniel Alsina Leal, frente a la siciliana» (en castellà). zonadeajedrez.com, 20-05-2010. Arxivat de l'original el 2012-10-18. [Consulta: 10 setembre 2011].
* ↑ «Gran Maestro Daniel Alsina Leal» (en castellà). manelgarcia.net, 10-11-2009. [Consulta: 10 setembre 2011].
* ↑ «IM (!) Daniel Alsina wins outright in Barcelona» (en anglès). chessvibes.com, 12-11-2009. Arxivat de l'original el 2010-01-15. [Consulta: 10 setembre 2011].
* ↑ «Quadre de classificació i resultats del Torneig Magistral Ciutat de Barcelona-2010». ciutat-casino.escacs.cat, 12-11-2010. Arxivat de l'original el 2011-09-02. [Consulta: 10 setembre 2011].
* ↑ «Obert de Sant Sebastià 2009». chess-results. [Consulta: 4 desembre 2019].
* ↑ Murtas Kajgalíev wins Ile-de-France Paris Championship, Chessbase, 2 de setembre de 2009 (en anglès). Consultat el dia 19 de novembre de 2011 (anglès)
* ↑ «El GM Iván Salgado ha ganado el torneo de Forni di Spora» (en castellà). chessdom.com, 24-06-2012. Arxivat de l'original el 2013-11-02. [Consulta: 2 novembre 2013].
* ↑ «Resum resultats XXXIX Obert». chess-results.com. [Consulta: 13 setembre 2014].
* ↑ «XXIII Torneo Magistral Internacional de Elgoibar». Arxivat de l'original el 21 de juliol 2015. [Consulta: 17 juliol 2015].
* ↑ «Resultats i classificació VI Memorial». chess-results.com. [Consulta: 19 agost 2015].
* ↑ «Daniel Alsina campió del Torneig d'Escacs de Nadal 2018». Escacs Barberà, 29-12-2018 [Consulta: 5 desembre 2019]. Arxivat 5 de desembre 2019 a Wayback Machine. «Còpia arxivada». Arxivat de l'original el 2019-12-05. [Consulta: 5 desembre 2019].
* ↑ Boyero, Jesús J. «David Antón y Sabrina Vega, campeones de España absolutos». Marca, 09-09-2020 [Consulta: 9 setembre 2020].
* ↑ «Classificació del Campionat d'Espanya 2020». info64.org. [Consulta: 9 setembre 2020].
* ↑ Cuberes i Martí, Lluís «El Gran Mestre Daniel Alsina guanya l'Obert de la Pobla». Regió 7, 12-08-2022 [Consulta: 3 setembre 2022].
* ↑ La notació (+x -y =z) vol dir que el primer jugador va guanyar x partides, en va perdre y, i va fer taules en z.